Wek

Des weks, c' est des bocås la k' on sterilijhive del tchå, des verdeures, evnd. C' esteut ene des manire po wårder l' amagnî des moes å long divant k' on n' åye les edjaloes (diviè ls anêyes 1970-1980).

Fijhaedje des weks

On meteut l' tchå dins des bocås, bén plin, avou on pô do boure u do saeyén. On cloyeut les bocås avou on cawoutchou, et on fier ki tneut l' coviete bén serêye. On-z aveut ene grande tchôdire, la k' on meteut ene shijhinne di bocås. On rimplixheut d' aiwe, et l' mete so li stouve. Gn aveut on termomete å mitan. Cwand on-z arivéve a 80 grés C., on rsaetchive li tchôdire sol costé, et l' co leyî  so li stouve ene dimeye eure å long. Après, on rsaetchive les bocås, et les mete al dresse, po magnî dins l' anêye.

Si l' cawoutchou esteut vî, u mannet, gn aveut d' l' air ki rmoussive, et ç' wek la esteut raté. El faleut fote evoye.

Categoreye:Ahesses di coujhene